# Muude vormingute importimine ja eksportimine

&kspread; suudab teatud määral importida (lugeda) ja eksportida (kirjutada) muudes vormingutes arvutustabeleid. &kspread;i praegused sellealased võimed võtab kokku alltoodud tabel. Kui soovid täpsemat või uuemat infot, külasta veebilehekülge http://www.calligra.org/filters/status.phtml.

Vorming | Import | Eksport
Applixi arvutustabel | Kesine | Puudub
Komaga eraldatud väärtused (CSV ) | Hea | Hea
dBase | Kesine | Puudub
Excel 97/2000 | Hea | Puudub
Gnumeric | Kesine | Kesine
HTML | Puudub | Kesine
Quattro Pro | Kesine | Puudub

Muus vormingus faili avamine käib samamoodi, nagu &kspread;i faili avamine: Fail Ava...

&kspread;i faili importimiseks mingisse muusse vormingusse vali menüükäsk Fail Salvesta kui... ning ilmuvas dialoogis leia vajalik filter hüpikkastis Filter. Kuigi &kspread; lisab omaenda vormingus salvestatavatele failidele automaatselt laiendi `.ksp`, tuleb muude vormingute puhul seda salvestamise ajal ise käsitsi teha.

## CSV-andmed

Andmetabelid tekstifailides kujutavad sageli endast rida, kus andmeid eristavad komad, tühikud, tabeldusmärgid või muud sümbolid (näiteks 123, 456, 789, abcd, efgh). Selliseid faile nimetatakse CSV-failideks (Comma Separated Values ehk komaga eraldatud väärtused), kuigi eraldav sümbol ei pruugi tingimata olla koma.

Kui anda &kspread;ile korraldus avada tekstifail, eeldab rakendus vaikimisi, et tegemist on CSV-vorminguga ning avab dialoogi, kus saab määrata failis kasutatava eraldaja (väärtusi eraldava sümboli), ja ühtlasi näha, millised andmed töölehe erinevatesse lahtritesse paigutatakse.

Lisaks sellele saab dialoogis määrata lahtrite vormingu, selle, kas teksti jutumärgid eemaldada või mitte, ning sellegi, kas faili algusrida/algusridu ignoreerida või mitte.