# Üksikasjalikud juhised

See peatükk kirjeldab, kuidas sooritada &kpresenter;is mõningaid levinumaid ülesandeid.

## HTML-slaidiseansi loomine

Vaatame, kuidas muuta olemasolev esitlus standardseteks HTML-lehekülgedeks koos vajalike liikumisvõimalustega.

1. Kõigepealt tuleb luua uus esitlus või avada mõni olemasolev. Seejärel tuleb valida menüükäsk Fail Loo HTML-slaidiseanss...

   Menüü Fail käsk Loo HTML-slaidiseanss... Menüü Fail käsk Loo HTML-slaidiseanss...

2. Ilmuv dialoog pärib, kas soovid kasutada varem salvestatud seadistusi:

   Varasemate seadistuste dialoog Varasemate seadistuste dialoog

   Klõpsa nupule Ei, kui see on sul esimene kord sellist võimalust kasutada. Klõps nupule Jah võimaldab kasutada üksikasju, mida oled varem määranud HTML-slaidiseansi jaoks.

3. Seejärel ilmub dialoog, kus saab paika panna üksikasjad:

   HTML-slaidiseansi üksikasjade määramine HTML-slaidiseansi üksikasjade määramine

   Täida kõik väljad (dialoog hangib infot &juhtimiskeskus;est, kui seal seda leidub) ja kontrolli, et oled asukoha õigesti valinud, sest just sinna salvestab &kpresenter; loodavad HTML-failid ja pildid. Klõpsa nupule Edasi, kui oled väljad täitnud.

   Kui valitud asukohta ei ole olemas, küsib &kpresenter;, kas soovid selle luua.

4. Nüüd saad kindlaks määrata spetsiifilisemad HTML-i valikud:

   HTML-slaidiseansi lisadetailide määramine HTML-slaidiseansi lisadetailide määramine

   Siin saab määrata slaidide kodeeringu ja vormingu, samuti nende suurenduse. See tähendab, et kui sa näiteks algul lõid slaidid näitamiseks 1280 x 1024 LCD monitori täisekraanil, siis siin saad slaide skaleerida 50% peale, et need oleks korrektselt näha ka märksa väiksemas veebilehitseja aknas.

   Enamasti peaks vaikeväärtused olema igati kohased ning sa võid suunduda järgmisele leheküljele, klõpsates nupule Edasi.

5. Siin saab määrata veebilehekülgede värvi:

   HTML-slaidiseansi väljanägemise määramine HTML-slaidiseansi väljanägemise määramine

   Kui &kpresenter; veebileheküljed loob, kasutatakse siin määratud värvi slaidide liikumisvõimaluste teksti näitamiseks. Värvi muutmiseks klõpsa vastava kirje juures asuvale värviribale. Slaidide enda värvi siin muuta ei saa.

   Vali värvid, mis täiendaksid kenasti sinu olemasolevat esitlust.

6. Klõps nupule Edasi avab dialoogi, kus saab muuta iga slaidi HTML-lehekülje nime.

   Slaidinimede määramine Slaidinimede määramine

7. Kui sinu esitlus on mõeldud automaatseks esitamiseks (&ie; automaatsed üleminekud järgmistele slaididele &etc;), siis võid ka esitluse HTML-variandi automatiseerida:

   Esitluste automatiseerimine Esitluste automatiseerimine

   Siin saab määrata, et ühelt slaidilt teisele liigutakse automaatselt pärast teatud ajavahemikku, samuti selle, et lõppu jõudes naaseb esitlus taas oma alguspunkti.

8. Nüüd ongi käes aeg HTML-esitlus tegelikult luua. Selle edenemist näeb järgmises dialoogis:

   Konfiguratsiooni salvestamine Konfiguratsiooni salvestamine

   Lõpuks salvesta enne dialoogi sulgemist seadistused, klõpsates selleks nupul Salvesta konfiguratsioon...

9. Nüüd on meil olemas uued kataloogid `html/` ja `pics/` just dialoogis määratud asukohas.

   Äsja loodud HTML-slaidiseansi kataloogid Äsja loodud HTML-slaidiseansi kataloogid

Veebi-slaidiseansi käivitamiseks on loodud ka fail `index.html`.

Seda, kuidas asi välja näeb, saab vaadata, kui avada failihalduri või veebilehitsejaga fail `index.html`. Klõpsa seal, kus seda soovitatakse teha, ning nähtavale ilmub esitluse esimene leht. Edasi käib kõik sarnaselt &kpresenter;i slaidiseansile.

Iga klõps nooleikoonidele viib kas järgmise või eelmise slaidi juurde. Slaidiseansi algusse liikumiseks klõpsa slaidiikoonile.

Oma esitluse jagamiseks ülejäänud maailmaga paiguta loodud failid mõnda võrgu kaudu kättesaadavasse asukohta (&ie; veebiruumi). Jälgi, et sa ei muudaks kataloogistruktuuri.

## &kpresenter;i esitluse eksportimine Sony mälupulgale (Memory Stick)

Mõned Sony projektorid suudavad esitlust näidata ka otse mälupulgalt ilma arvutiga ühenduses olematagi. &kpresenter; võib esitlused vajalikku vormingusse eksportida, et mälupulka oleks võimalik selliselt kasutada. Allpool tutvustamegi eksportimise käiku.

Iga eksporditud slaidiseanss koosneb mitmest pildifailist (üks iga originaalesitluse slaidi kohta ning kaks tiitlislaidi) ja indeksifailist. Need luuakse suhteliselt keeruka kataloogistruktuuriga, mis võimaldab ühele mälupulgale salvestada ka enam kui ühe esitluse. Allpool toome ühe lihtsama, kahe esitlusega näite.

Mälupulga kataloogistruktuur

1. Kui esitlus, mida soovid kasutada, ei ole juba avatud, vali menüükäsk Fail Ava... ning otsi üles esitlus, mida soovid eksportida.

2. Seejärel vali menüüst Fail käsk Loo mälupulga slaidiseanss...

   &kpresenter;i menüükäsk Loo mälupulga slaidiseanss... &kpresenter;i menüükäsk Loo mälupulga slaidiseanss...

3. See avab dialoogi Mälupulga slaidiseansi loomine.

   &kpresenter;i dialoog Mälupulga slaidiseansi loomine. &kpresenter;i dialoog Mälupulga slaidiseansi loomine.

   Asukoht on kataloog, kus luuakse tipptaseme kataloogid (`DCIM` ja `MSSONY`, vaata eespool kataloogistruktuuri diagrammi). Kui mälupulk on ühendatud ja sul on vajalikud õigused, võid eksportida otse mälupulgale, millisel juhul tuleks tekstikasti kirjutada ühendamiskoht.

   Pealkiri tähistab nii indeksifaili nime kui ka tiitlislaidi tekstipealdist. Pane tähele, et see pealkiri ei mõjuta muude, tavaliste esitluse slaidide pealkirju - tiitlislaidi näitab Sony projektor enne tegeliku esitluse alustamist.

   Vali dialoogi täielikuks ärakasutamiseks võimalus Määra värvid:

   &kpresenter;i dialoog Mälupulga slaidiseansi loomine (laiendatud). &kpresenter;i dialoog Mälupulga slaidiseansi loomine (laiendatud).

   Kaks värvivalijat on mõeldud ainult tiitlislaidi jaoks. Mõttekas on muuta tiitlislaide, et muuta esitluste tuvastamine hõlpsamaks, kuid väga turvaline ja tavaline on ka jätta siin kehtima vaikeväärtused.

   Tegeliku eksportimise juurde jõudmiseks klõpsa nupule OK.

4. Nüüd eksporditakse esitlus korrektses vormingus ning järgnev dialoog näitabki selle protsessi edenemist:

   &kpresenter;i dialoogi Mälupulga slaidiseansi loomine edenemine. &kpresenter;i dialoogi Mälupulga slaidiseansi loomine edenemine.

   Kui eksportimine on lõpetatud, võib klõpsata nupule Tehtud, pärast mida dialoog suletakse.

5. Kui sa ei loo slaidiseanssi otse ühendatud mälupulgale, tuleb korrektsed failid hiljem kopeerida. Märkisime juba, et korrektsed kataloogid ja failid, alustades kataloogidest `DCIM` ja `MSSONY`, tuleb kopeerida mälupulga juurkataloogi ("root" ehk `/`). Oluline on jälgida kataloogistruktuuri ning ilmselt oleks kõige lihtsam kopeerida kataloogid `DCIM` ja `MSSONY` kohe ja korraga.

   Vajadusel võib turvaliselt ümber nimetada indeksifaili (vaikimisi `Slideshow.SPP`), kuid ümber nimetada ei saa slaidipilte ega katalooginime, sest need on kodeeritud indeksifaili.

## &kpresenter;i mallide loomine

&kpresenter;i mallide loomine on tegelikult imelihtne.

Kui oled loonud esitluse, mille stiili soovid ka edaspidi kasutada, võid selle salvestada mallina.

Selles osas selgitame, kuidas luua uus mall ja see salvestada.

1. Ava &kpresenter; ja loo uus dokument.

2. Tühjale slaidile veidi sära lisamiseks muudame slaidi tausta. Seda saab teha menüükäsuga Vormindus > Slaidi taust... või sama käsku &HPN;ga klõpsates valides.

   &kpresenter;i dialoog Slaidi taust. &kpresenter;i dialoog Slaidi taust.

   Tahame, et meie taust oleks veidi külgetõmbavam. Muudame selleks tausta üleminekut liitkastis ning valime värvikastidele klõpsates ülemineku värvid. Taustana võib muidugi kasutada ka pilti: klõpsa selleks kaardile Pilt. Peaasi, et asi ilus välja näeks!

   Slaidi tausta valimine Slaidi tausta valimine

3. Leht ilutseb nüüd valitud värvides. Loo tekstikast ja kirjuta sinna oma slaidi pealkiri:

   Pealkirja lisamine uuele mallile Pealkirja lisamine uuele mallile

   Kui mall sind rahuldab, vali menüükäsk Fail Mallide haldur:

   Fail Mallide haldur Fail Mallide haldur

   Ilmuv dialoog võimaldab valida, kuhu mall salvestada:

   Uue malli salvestamine Uue malli salvestamine

   Mina salvestasin enda malli gruppi Ekraaniesitlused ning andsin sellele nimeks `Algõppemall`. Dialoogi sulgemiseks klõpsa nupule OK.

4. Sulge nüüd dokument, mille kallal töötasid (seda pole vaja salvestada). Kui järgmine kord avad käivitamisdialoogi, saadki seal oma malli valida.

   Sinu uus mall &kpresenter;i käivitamisdialoogis. Sinu uus mall &kpresenter;i käivitamisdialoogis.